Kuier dié Vrydag met ŉ gidshond by die werkFoto: www.guidedog.org.za Is jy ŉ hondeliefhebber? Jy kan môre (3 Junie) tussen 10:30 en 13:30 vir 15 minute lank met een van die Suid-Afrikaanse Gidshondvereniging (Saga) se gidshonde speel! Die hond sal, teen ŉ koste van R100, deur die huurmotordiens Uber na jou gebring word en ook weer weggeneem word. Dié eenmalige diens is deel van ŉ bewusmaking- en geldinsamelingsveldtog vir gidshonde in Suid-Afrika. “Om geld in te samel en bewustheid vir gidshonde te kweek, het Uber ’n vennootskap met Saga aangegaan sodat Uber-gebruikers vir 15 minute lank met so ŉ hond kan speel,” het die huurmotordiens op sy webwerf verduidelik. “Ons gaan gidshonde wat nog opgelei word, almal tussen ses en 11 maande oud, gebruik. Dié diens gaan beskikbaar wees vir die hele Johannesburg-gebied.” Die R100 wat jy betaal, word ten volle aan Saga geskenk. Hoe werk dit? Besoek Uber se webwerf.